सामग्री: लगातार चार शनिवार से वो महाराष्ट्र के मराठवाड़ा स्थित अश्ति गांव के साप्ताहिक मवेशी बाज़ार आ रहे हैं.

भले ही ये जगह उनके गांव से 30 किलोमीटर दूर है फिर भी वो इस चिलचिलाती धूप में चलकर यहां आते हैं. इस उम्मीद के साथ कि उन्हें एक ख़रीददार मिल जाए.

हतोत्साहित होकर वो कहते हैं, "एक ख़रीददार मिलना कितना मुश्किल है."

उन्हें लेनदारों के पैसे चुकाने के लिए एक लाख़ रुपए चाहिए जो उन्होंने पिछले साल अपनी बेटी की शादी के लिए उधार लिए थे.

समाप्त

लेकिन पांडुरंग की ही तरह महाराष्ट्र के लगभग सभी किसान अपने मवेशियों को बेचने के लिए संघर्ष कर रहे हैं.

साल दर साल सूखे के कारण भारत के कई हिस्सों के किसान आर्थिक रूप से कंगाल हो चुके हैं.

फसलों से कोई कमाई नहीं होने पर पहले किसान अपने मवेशियों को कसाइयों को बेच देते थे.

लेकिन पिछले साल देवेंद्र फड़नवीस सरकार के महाराष्ट्र पशु संरक्षण (संशोधन) विधेयक पारित करने से बैलों को मारने के लिए बेचना अब अपराध है.

इस अपराध के लिए पांच सालों तक के लिए जेल या 10 हज़ार रुपए जुर्माने का प्रावधान है.

पहले ही वहां दशकों से गोहत्या पर पांबदी है. और अब बैलों की हत्या पर भी रोक लगा दी गई है.

हिंदू धर्म में गायों को पूजनीय माना जाता है इसलिए भारत के ज्यादातर राज्यों में गायों की हत्या प्रतिबंधित है.

लेकिन पाबंदी लगाने का फैसला बैलों पर भी लगाए जाने से इसका असर किसानों पर पड़ा है.

बाज़ार में गोमांस व्यापारियों के नहीं होने से किसानों को अपने मवेशियों के लिए ख़रीददार नहीं मिल रहा है.

केवल साथी किसान इन्हें ख़रीद रहे हैं जिन्हें खेती के लिए गाय और बैलों की ज़रूरत है. लेकिन लगातार सूखे के कारण खेती पर असर पड़ने से ज्यादातर किसान मवेशी ख़रीदने में अक्षम हैं.

40 सालों से खेती करने वाले रघुनाथ राव शिंदे कहते हैं, "प्रतिबंध किसान-विरोधी है. इसने हमारी मुश्किलें और बढ़ा दी है."

अगर ऐसा संभव होता तो किसान कम से कम अपने मवेशी गोमांस व्यापारियों को बेचकर उन पैसों से बच्चों की स्कूल फीस या जून में शुरू होने वाले मॉनसून से पहले बीज ख़रीद सकते थे.

महाराष्ट्र सरकार के इस क़ानून को पारित करने को भारतीय जनता पार्टी की ओर से हिंदू धर्म को बढ़ावा देने के तौर पर देखा जा रहा है. मुसलमान सहित अल्पसंख्यक गुटों ने इस पर चिंता व्यक्त की है.

सरकार का कहना है कि ये फैसला किसी ख़ास समुदाय या धर्म को निशाना बनाने...\nपिछली सामग्री को संक्षेप में निम्नानुसार किया जा सकता है:
तीन घंटे बीत गए लेकिन बाबा साहेब पांडुरंग अपने बैल के लिए ख़रीददार नहीं ढूंढ पाए हैं.